Ja, beslis. Die kursus is juis ontwerp om vir 'n leerkurwe voorsiening te maak. In ons aanbieding van Modules 1, 2 & 3 (Basiese Diploma in Aktepraktyk) gaan ons van die veronderstelling uit dat jy niks van aktes af weet nie. Ongeveer 40% van die persone wat die Basiese Diploma bywoon het geen of min ervaring van aktes. Dit is juis mense wat die kursus bywoon om 'n loopbaanverandering te maak. Sommige werk reeds by ‘n prokureurspraktyk as 'n algemene sekretaresse of ontvangsdame en wil nou graag na die akte-afdeling oorskakel.
Ek werk al 'n hele paar jaar met aktes. Sal die Basiese Diploma in Aktepraktyk vir my van waarde wees?
Ja, beslis. Dit sal waarskynlik vir jou makliker wees as vir persone wat nog geen ervaring van aktes het nie, maar jy sal beslis iets by leer. Menige gesoute aktetikster het nadat hulle die Basiese Diploma bygewoon het vir ons gesê dat hulle beslis daarby baat gevind het, aangesien hulle -
Ons het nog nie ‘n enkele tikster gehad wat vir ons gesê het dat die kursus niks vir haar beteken het nie. Sien die kommentaar van ons studente, en besluit self.
Jy is in goeie geselskap. Byna almal is bang vir die "toets". Die meeste mense het jare gelede ‘n eksamen geskryf en voel onseker oor wat om te verwag. Ons het begrip daarvoor en hanteer hierdie aspek soos volg:
Die toets wat aan die einde van sommige modules geskryf word, is 'n oopboek toets. Die idée is nie om jou "geheue" te toets nie, met ander woorde hoe goed jy kan onthou wat ons gedoen het nie. Die idée is veel eerder om te kyk of jy verstaan wat ons gedurende die klas behandel het en dit prakties kan toepas. Daarom mag jy die lesingmateriaal en praktiese voorbeelde wat ons in die klas uitdeel gebruik, op dieselfde wyse as waarop jy dit in jou kantoor sou gebruik indien jy met 'n soortgelyke vraag gekonfronteer sou word. Jy mag net nie jou kollega se hulp vra nie.
Die evaluasie in Modules 1 & 2 is veral vir nuwelinge belangrik. Dit is mense wat nog nooit vantevore met aktes gewerk het nie en dit nou as 'n nuwe loopbaangeleentheid oorweeg. Uit die evaluasie kan ons agterkom of 'n persoon hoegenaamd vir hierdie tipe werk aangelê is, al dan nie. Indien 'n persoon baie sleg met die evaluasie vaar, kan dit 'n aanduiding wees dat so 'n persoon nie vir hierdie tipe werk aangelê is nie, en dat die persoon 'n ander rigting moet oorweeg. Dit is ook niks om oor sleg te voel nie. Daardeur spaar ons so 'n persoon en haar werkgewer die verdriet om dit op die harde en onaangename manier uit te vind.
Sedert ons ontstaan moes ons aan slegs ‘n geringe aantal persone, op grond van die evaluasie van Modules 1 & 2, aandui dat hulle of baie hard sal moet werk om van aktes 'n sukses te maak, of dat hulle dalk 'n ander rigting moet oorweeg.
Ons aanvaar dat jy kan tik en op ‘n rekenaar kan werk. Hierdie is nie ‘n kursus om jou te leer tik of om ‘n rekenaar te gebruik nie. Ons leer jou die teorie en praktyk wat jy nodig het om as ‘n aktetikster te kan werk. Daarna sal jy baie maklik jou rekenaar vir hierdie doel kan gebruik.
Ja, beslis. Heelwat prokureurs het al die kursus bygewoon. Selfs prokureurs wat al as transportbesorgers toegelaat is. Sommige woon dit saam met hulle tiksters by, ander op hulle eie. Die rede is eenvoudig. 'n Transportbesorger en 'n aktetikster werk in 'n span saam. Elkeen het sy eie afgebakende terrein waarop hy/sy 'n spesialis raak. 'n Transportbesorger word opgelei om 'n sekere gespesialiseerde deel van aktepraktyk te hanteer. Dit beteken dan nie dat daardie transportbesorger onmiddellik na sy/haar opleiding gereed is om 'n leêr oop te maak en die korrespondensie daarop te hanteer nie. Daarvoor is heelwat praktiese ervaring nodig. Dit is presies hierin waar die kursus vir prokureurs handig te pas kom.
Indien jy 'n prokureur of toegelate transportbesorger is en jy wil graag presies op hoogte kom met die werk wat van 'n aktetikster verwag word, behoort die kursus vir jou beslis van waarde te wees. Bel ons vir advies van watter modules ons aanbeveel. Ons aanvaar dat jy meer leiding ten aansien van die praktiese sy van die werk verlang en nie soseer op die teoretiese gedeelte daarvan nie.